รายการระหว่างกัน

  11.1 ลักษณะของรายการระหว่างกัน

ในการประกอบธุรกิจและการลงทุน
โดยปกติของบริษัทฯมีรายการกับกิจการที่เกี่ยวข้องกันในด้านการถือหุ้น และ/หรือมีกรรมการร่วมกัน
โดยการทำรายการดังกล่าวเป็นรายการโดยปกติของการประกอบธุรกิจ
และมีเงื่อนไขทางค้าที่เป็นมาตรฐานในด้านการลงทุน จะเป็นการลงทุนระยะยาว
เพื่อหลีกเลี่ยงความผันผวนของราคา โดยคำนึงถึงประโยชน์สูงสุดของบริษัทฯเป็นสำคัญ
พร้อมทั้งปฏิบัติตามกฎหมายที่กำกับควบคุมบริษัทฯในด้านการประกอบธุรกิจและการลงทุนอย่างเคร่งครัด

รายการระหว่างกันที่เกิดขึ้น ได้แก่ ค่าเบี้ยประกันภัยของบริษัทที่เกี่ยวข้อง
จะมีความคุ้มครองและอัตราเบี้ยประกันภัย ซึ่งเป็นอัตราที่ใช้โดยทั่วไป ดอกเบี้ยเงินฝากธนาคาร
ที่บริษัทฯได้รับเป็นอัตราดอกเบี้ยตามภาวะตลาดการเงินในขณะนั้นๆ
ซึ่งเป็นไปตามประกาศอัตราดอกเบี้ยของแต่ละสถาบัน

บริษัทฯมีสวัสดิการค่ารักษาพยาบาลให้กับพนักงาน
บริษัทฯได้ทำสัญญารักษาพยาบาลกับโรงพยาบาลบำรุงราษฎร์และโรงพยาบาลอื่นๆ
เพื่อเป็นทางเลือกให้พนักงานได้เข้ารักษาพยาบาลในโรงพยาบาลที่สะดวก

+-------------+--------------+--------------+-------------------------+
| รายการ      | บริษัทที่เกี่ยวข้อง | ความสัมพันธ์    | 2544                    |
|             |              |              |                         |
|             |              |              | จำนวนเงิน                |
|             |              |              |                         |
|             |              |              | (ล้านบาท)                |
+-------------+--------------+--------------+-------------------------+
| เงินลงทุนในบ  | ดูรายละเอียดไ  | -            | -                       |
| ริษัทที่เกี่ยวข้อง | ด้จากงบการเงิน |              |                         |
+-------------+--------------+--------------+-------------------------+
| ค           | ธนาคารกรุงเทพ | ผู้ถือหุ้นรายใหญ่  | 48.77                   |
| ่าเบี้ยประกันภัย | จำกัด (มหาชน) |              |                         |
+-------------+--------------+--------------+-------------------------+
| ดอกเบี้ย      | ธนาคารกรุงเทพ | ผู้ถือหุ้นรายใหญ่  | 2.6                     |
| เงินฝากประจำ | จำกัด (มหาชน) |              |                         |
+-------------+--------------+--------------+-------------------------+
| ค           | บริษัท         | กรรมการร่วม   | 7.79                    |
| ่ารักษาพยาบาล | โรงพยา       |              |                         |
|             | บาลบำรุงราษฎร์ |              |                         |
|             | จำกัด (มหาชน) |              |                         |
+-------------+--------------+--------------+-------------------------+

11.2 ความจำเป็นและความสมเหตุสมผลของรายการระหว่างกัน

บริษัทฯมีรายการกับกิจการที่เกี่ยวข้องกัน เพื่อช่วยสนับสนุนการดำเนินงานของบริษัทฯ
เป็นการรักษาและขยายฐานลูกค้าของบริษัทฯในด้านความสมเหตุสมผล
อัตราเบี้ยประกันภัยที่บริษัทกำหนดหรือเงื่อนไขการลงทุน
บริษัทฯปฏิบัติตามเงื่อนไขและข้อกำหนดของกรมการประกันภัย
ซึ่งผ่านการอนุมัติตามขั้นตอนที่ถือปฏิบัติโดยปกติ บริษัทฯมีระบบการควบคุมภายในหลายระดับ
มีการตรวจสอบการปฏิบัติงานให้เป็นไปตามกฎหมาย ระเบียบ
และนโยบายในการดำเนินธุรกิจของบริษัทฯ

(36)

11.3 ขั้นตอนการอนุมัติการทำรายการระหว่างกัน

ในด้านการกำหนดความคุ้มครองและอัตราเบี้ยประกันภัย
จะมีการกำหนดอัตราเบี้ยประกันภัยให้เหมาะสมกับความเสี่ยง
มีการสำรวจทรัพย์สินที่จะทำประกันภัยก่อนการพิจารณารับประกันภัย
มีขั้นตอนการอนุมัติตามระเบียบการรับประกันภัยของบริษัทฯ
ทั้งนี้เพื่อให้เป็นไปตามข้อกำหนดของกรมการประกันภัย

ในด้านการลงทุน บริษัทฯพิจารณาถึงความมั่นคง ปลอดภัยของเงินลงทุน
ประกอบกับคำนึงถึงผลตอบแทนที่เหมาะสมและเป็นไปในแนวทางเดียวกัน
ผลตอบแทนของตลาดการเงิน ตลาดทุนในขณะนั้น
มีขั้นตอนการวิเคราะห์และอนุมัติการลงทุนตามระเบียบของบริษัทฯ
ซึ่งเป็นไปตามประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

ในด้านค่ารักษาพยาบาล
บริษัทฯได้ทำสัญญาส่งพนักงานเข้ารักษาพยาบาลทั้งแบบคนไข้ในและคนไข้นอกกับโรงพยาบาลทั้งภาครัฐบาลและเอกชน
ด้วยบริษัทฯตระหนักว่าพนักงานเป็นทรัพยากรที่มีค่าขององค์การ
บริษัทฯมีหน้าที่ดูแลและรักษาพนักงานให้อยู่ร่วมงานกับบริษัทฯในระยะยาว
บริษัทฯมีการควบคุมค่าใช้จ่ายด้านนี้โดยเฉพาะ

11.4 นโยบายการทำรายการระหว่างกันในอนาคต

การมีรายการกับกิจการที่เกี่ยวข้องกัน
บริษัทฯยังมีนโยบายที่จะมีรายการต่อไปในอนาคตตามความจำเป็น
และความสมเหตุสมผลตามที่ได้อธิบายไว้ข้างต้น

อย่างไรก็ตาม บริษัทฯมุ่งดำเนินธุรกิจด้วยความชัดเจน โปร่งใส และยุติธรรมต่อลูกค้า คู่ค้า ผู้ถือหุ้น
ตลอดจนรักษาประโยชน์สูงสุดของบริษัทฯเป็นสำคัญ

(37)